ભરૂચ જિલ્લામાં તા 16 અને 30 સપ્ટેમ્બર અને તા.14 અોકટોબરને રવિવારના રોજ ખાસ ઝૂંબેશ રાખવામાં આવેલ છે. આ દિવસોએ બૂથ લેવલ ઓફિસર દરેક બૂથ પર સવારે 10 થી સાંજના 5 કલાક દરમ્‍યાન હાજર રહી મતદાર યાદી સબંધિત સુધારા-વધારા અંગેના ફોર્મ સ્‍વીકારવાની કામગીરી કરશે. મતદાર પોતાની તથા કુટુંબના અન્‍ય સભ્‍યોની મતદાર યાદીમાંની વિગતોની ચકાસણી કરી શકશે. નામ દાખલ કરવા માટે ફોર્મ નં.૬, નામ કમી કરવા માટે ફોમ નં.૭, સુધારા-વધારા માટે ફોમ નં.૮ ભરી શકાશે. એક જ મતદાર વિભાગના અન્‍ય ભાગોમાં નામ તબદીલ કરવા માટે ફોમ નં.૮(ક) ભરી શકાશે.